**Тақырыбы:** Елімнің еркіндігі –Тәуелсіздік

**Тәрбие сағатының мақсаты**: Тәуелсіздік үшін күрескен, желтоқсан құрбандарын еске түсіріп, желтоқсан құрбандарының ерлігі жайында түсіндіру. Білімалушылардың туған жерге деген сүйіспеншілігін, сезімдерін ояту. Елін, жерін, Отанын қастерлеуге тәрбиелеу.

**Тәрбие сағатының көрнекілігі**:

Қазақстан Республикасының мемлекеттік рәміздері: Ту, Елтаңба, Гимн,

Нақыл сөздер жазылған плакаттар. Шарлар, гүлдер.

**Тәрбие сағатының барысы**:

**Мұғалімнің сөзі:** Құрметті ұстаздар сүйікті балалар! Егеменді еліміздің тәуелсіздік алғанына 28 жыл толды. Елу жылда ел жаңа демекші, өмір 28 жылда біраз өзгеріске ұшырады нарықты заман орнады. Тәуелсіз еліміздің жастары үшін заман талабына сай өнерлі де білімді болып өсу талабы туды. Болашақтың тірегі бүгінгі бүлдіршіндер сендерсіңдер. Сәби күлкісімен ана мейірімінің сәні ешқашан бұзылмасын.

**Ән** «Ән ұран»

**1-жүргізуші:**

Сәлеметсіздерме құрметті ұстаздар**!** «Елімнің еркіндігі –Тәуелсіздік» атты тәрбие сағатымызға қош келдіңіздер!

2-жүргізуші:

Қайырлы күн «Елімнің еркіндігі –Тәуелсіздік» атты тәрбие сағатын ашық деп жариялауға рұқсат етіңіздер!

1-жүргізуші:

Алтайдан Алатауға дейін ұлан ғайыр жерді мекен еткен ата-бабаларымыз тәуелсіздікті арман еткен.

2-жүргізуші:

Осынау кең даланы көк найзаның ұшымен, сом білектің күшімен қорғаған бабаларымыздың аманатын орындау үшін талай боздақтар жанкештілікке барған.

1-жүргізуші:

Қаракерей Қабанбай, Қанжығалы Бөгенбай Кенесары, Исатай Махамбет, батырлардан бастап, Бауыржан, Мәншүк, Әлия сынды батырлар сол ел қорғауды ұран еткен, сол үшін құрбан болып, ел құрметіне бөленген батырлар.

2-жүргізуші:

Осы қазақ халқының жері болашағы үміті үшін желтоқсанда жас өмірін жалау еткен қазақтың ұл-қыздары Қайрат Рысқұлбеков, Ербол Сыпатайұлы, Лаззат Асанқызы, Сәбира Мұхаммеджан қызының аттарын атап кетпеуге болмас.

1-жүргізуші

Тәуелсіздік жолы оңай жол емес, бұл жолда сан мыңдаған адамның арманы мен тағдыры тәлкеге түсті. Біздің еліміз бүгінгі күнге сондай қиын қыстау даңқты жолдардан өтіп келіп отыр

Ендеше тәуелсіздігіміздің тұғыры әрқашан биік болсын!

Ән: «Туған жер»

2-жүргізуші:

Олардың аңсаған армандары менүміт тілектері бұл күнде толық жүзеге асты. Қазақ елі тәуелсіздігін алды.

Ендеше сол желтоқсанның ызғарындағы мыңдаған боздақтардың рухын еске алып бір сәт үнсіздік жариялаймыз.

Желтоқсан құрбандары бір минут үнсіздікпен еске алынады.

1-жүргізуші

Тарихта «Құйын-86» операциясы деген атпен мәңгі қалатын жойқын шабуыл демонстрацияны қуып тарату операциясы жоспардағыдай аяқталды. Қанға бөккен қала көшелері мен алаңдар қаңырап бос қалды. Қазақтың әр үйіне үрей кірді, әр қазаққа «ұлтшыл», «нашақор», «маскүнем» деген айып тағылды. Олай болса осы алапат құйынның шығуына не себеп болды екен. Соған үңілейік.

**Желтоқсан оқиғасының себептері:**

**Аянат:** 1986 жылы 16 желтоқсанда Қазақстан компартиясы орталық комитетінің пленумы болды. Онда Д.Қонаевты Қазақстан компартиясыорталық комитетінің бірінші хатшылығынан босатып, орнына Колбинді сайланды. Колбин Қазақстанда тұрмайды, онда қызмет етпеген. Міне, осы пленум шешіміне қазақ жастары бейбіт түрде наразылық білдіріп алаңға шықты. Жастар шеруіжелтоқсан айыныі 17-18 күндері болды. Бұл оқиға сол себепті де тарихта желтоқсан оқиғасы деген атпен қалды.

**Әділет**

Тәуелсіздік – тірегім
Көзіме бүгін жас келіп тұр, халайық,
Әрбір істі зердеге алып қарайық.
Тәуелсіздік жолына жан пида еткен,
Ерлерімізді есімізге алайық.

Жүрмейікші жүнжіп босқа түнеріп,
Еске алайық, есімдерін білелік.
Тәуелсіздік бізге оңай келген жоқ,
Алмайықшы екі қолдан жіберіп.

Жиырмадағы жалындаған жасында,
Қаншама жас азап шекті расында.
Желтоқсанның ызғары өтіп кеудеден,
Қарсы тұрды Колбин қосқан қосынға.

Соны ойласам елжірейді жүрегім,
Өздері өліп, қорғап қалды Ұлы елін.
Желбіресін көк байрағы халқымның,
Тәуелсіздік болсын мәңгі тірегім

**2-жүргізуші:** 1986 жылы желтоқсаны бүгінгі біз үшін артында қалдырған тарихи сабақтарымен қымбат. Олай болса, олардың ерлігі, қайсар өмірі жайлы көпшілік алдында тағы бір айта кетсек артық болмас.

Желтоқсан жұлдыздары кімдер еді?

**Ернар**

Қайрат Рысқұлбеков  1982 жылы  Алматы Сәулет құрылыс институтына түседі. Сол Желтоқсан оқиғасынан кейін оны «Савицкийді өлтірген қылмыскер» деп жала жауып «Аса қауіпті қылмыскерлер изоляторында» зорлық-зомбылық көрсетті. Небары 21 жас ғұмыр кешті.

Қайрат Рысқұлбековтың анасының жоқтауы:

Елім, елім, елім деп,

Ар-намысын сақтаған.

Бұйырғанда өлімге,

Кірпігін де қақпаған.

Батыр бабаң Бауыржан,

Қолдады ма, қарағым,

Желтоқсанның шыдадың,

Толғағына, қарағым.

Арман, арман, арман көп,

Айтылар теңеу қалған жоқ,

Қысқа ғұмыр сүрсең де,

Таң қалдырған қарағым!

Алатауға абырой,

Алып берген қарағым!

Ерлік жолын халқыңа,

Салып берген қарағым!

Мамық болсын қара жер,

Жатқан жерін жарық боп,

Бақұл бол, бақұл әй, көкем,

Тәубе, тәубе, тәубе етем!
**Гулдана**

Сабира Мұхамеджанова Алматыдағы жастар шеруін жұдырықтай жүрегімен қолдап, Өскемен қаласының студенттерімен бірге Ушанов алаңына қарай өлең айтып, шеруге шықты. Оны дүрбелеңге үн қосқаны үшін айыптап, тәртіпсіз деп бағалаған. Училищеден жазықсыз шығарып жіберген қорлығына шыдай алмай Өскемен педагогикалық училищесінің І курс студенті Сабира Мұхамеджанова жатақхананың өзі тұратын бөлмесінің терезесінен секіріп қаза тапты.

Сабира Мұхамеджанованың анасының жоқтауы:

Қазаққа да еркіндік

Тиетін кү бар ма екен?!

Өтеміз бе, қарағым,

Еркіндікке жарымай

Өжет едің, өткір ең

Жалтақтығың жоқ білем

Көз жасым мынау парлаған

Даусым ащы сарнаған

«Аман қыл!», − деп ел-жұртты,

− Тәңірден медет сұрайын

Ауналайын құдайым

 Тыныштық бер еліме

Ғұмыр бергін жасыма

Енді қайғы төндірме

Қартайғанда басыма!

**Маржан**

Алматының Чайковский атындағы музыкалық училищесінде қобызшы мамандығы бойынша оқып жүрген Ләззат Алтынайқызы Асанованың 16 жылдық қысқа ғұмыры ерте үзілді. Ол Ақжүніс пен Құртқа, Әлия мен Мәншүк секілді қазақтың ер жүрек қыздарының ерлігін қайталады. Туған елінің азаттығы мен тәуелсіздігі жолындағы қазақ жастары көтерілген 1986 жылғы желтоқсан оқиғасы кезінде қайсарлық пен ерлік көрсетіп, құрбан болды.

 Ләззат Асанованың анасының жоқтауы:

Желтоқсанның анаға,

 Ызғары көп, қарағым,

Намыстан өлген қазақтың,

Қыздары көп, қарағым.

Бота көзің боталап,

Қиянаттан қаталап.

Дәл он алты жасыңда,

Жан адам жоқ қасыңда.

 Қыршыныңнан қиылдың,

Қара жерге бұйырдың.

Заманыңа қақайып,

 Қарсы тұрған, боташым.

Алтын сақа асықтай,

Алшы түскен, қарағым.

Дәл өзіңдей қыз тапқан,

Мен де арман бар ма екен,

Қайтейін, құдай, қайтейін?!

**Ұлжан**

19 желтоқсанда ауруханаға бас сүйегі мен миынан жарақаттанған, энергетика институтының 2-курс студенті Ербол Сыпатаев әкелінді. 23 желтоқсанда есін жимастан қайтыс болды. Ербол – бір үйдің жалғыз баласы еді. «Құйын – 86» операциясының құрбаны болды.

Ербол Сыпатаевтың анасының жоқтауы:

 Батыр атаң Әтікей,

Батыр бабаң Нұржеке ер.

Қара бұлттай түйіліп,

Сары бүркіттей шүйіліп.

Сары жебедей ысқырып,

Дұшпанға қан құстырып.

Тұлпар мініп шайқалып,

Жаудың бетін қайтарып.

Қара нардай қайыспай.

Соққыдан белі майыспай.

Көңдей илеп дұшпанын,

Тілгілеген қайыстай.

Бабасына ұқсаған,

Айналайын Ерболым!

Баба аруағы демеген,

Ер боп туған енеден.

Алын баулы ақсұңқар,

Биік тұғыр болмаса.

 Аласа астаудан жем жемеген,

Жас болса да бас болып.

Батырға басын теңеген,

Айналайын, құлыным!

**1- жүргізуші**
Талай қазақ қыздары мен жігіттерін арамыздан алып кеткен "Құйын − 86" деген атпен желтоқсан оқиғасы баршамыздың мәңгі есімізде қалады. Егеменді еліміздің келешегі үшін жанын пида еткен батыр жастарды ұмытпаймыз! Желтоқсан заман толғағы байтақ даланың, Шарпысқан сәтті үміт пен күдік наланың. Желтоқсан − Қайрат, Ләззат пен Сәбира, Құрбаны болған жаланың...

**2-жүргізуші**

Қазақ халқы еркіндікке жету үшін қаншама қиын қыстау кезеңдерді бастан кешірді.

Ал, 1986 жылғы оқиға халықтың есінде мәңгі сақталады. 16- желтоқсан қазақ жастары Орталық алаңға шығып, Қазақстан тәуелсіздігін талап етті. Осының нәтижесінде 1991 жылы 16 желтоқсанда Қазақстан Республикасы Тәуелсіздігі туралы заң қабылданды.

1-жүргізуші:

Мерекең құтты болсын егемен ел,

Терезең барлық елмен тең болған ел.

Бабалар мәңгі бақи арман еткен,

Теңдікті бостандықты иеленгендер.

Әли

Мұса

ТӘУЕЛСІЗДІК ТУРАЛЫ
Сен де арманда едің ау, мен де арманда,
Сол арманға қол жетті, арман бар ма!
Өзімізді өзіміз таба алмастан,
Адасқанбыз, сан тарап ормандарда.
Аспан түсіп туымыз желбіреді,
Шықты және теңгеміз – ел біледі.
Әнұран да, Елтаңба - өзімдікі,
Қара аспанды қай саяқ төндіреді?!
Тәуелсіздік болмаса ұғар ма едік,
Тоқтар менен Талғаттар шығар ма еді?
Абай әнін ғарыштан қазақ айтып,
Әлем шырғап, қосылып тұрар ма еді!

**Гүлсәуір**

Желтоқсанның қанды суық ызғары,
Қалың әскер қазағымды қорлады.
Тәуелсіздікті қолдаған жастардың
Отан үшін табандары тозбады.

Жүректе намыс оты лапылдаған,
Күш-жігері жастардың сарқылмаған.
Отан үшін олар шығып алаңға
Қарсы ағып өзендей тасқындаған.

Болмасам да сол кезде мен сеземін
Жүректе намыс оты сөнбегенін,
Ызғарына аяздың төзгендерін,
Бұл күннің оңайлықпен келмегенін.

Құтты болсын тәуелсіздік мерекесі,
Мықты болсын елімнің керегесі.
Татту-тәтті боп халқымыз әрқашан,
Кетпесін туған жердің берекесі.

**Иса**

Республикам менің

Қалың жұртым, қазағым, мақтан бүгін,

Жан сырыңды жайып сап ақтар бүгін.

Мерейі үстем мерекең болсын құтты,

Сан ғасырлар жоғалтып тапқан бүгін.

Тәуелсіздік тұғыры еркіндігің,

Күмбірледі күй болып шертілді үнің.

Келген жоқ қой бостандық бостан босқа,

Шым болаттай, қазағым, серпіл бүгін.

Құлаш ұрды ғарышқа өркеніміз,

 Бүгінімен басталды ертеңіміз.

Аспаныма арайлап нұр қаптады,

Өзіңдікі өзге емес өз төріміз.

Өткен күндер өгейсіп көп тілеген,

Аласармас арманым көк тіреген.

Тілім, дінім, ділім де қайта оралған,

Өмірімнің өзегі деп білемін.

Ата баба мұртаы орындалып,

«Қазақстан» құжаты қолында нық.

Келер күнге құшағым айқара ашық,

 Қаймықпадық, қайтпадық, қорынбадық.

 Көгілдір Ту шырқау шың шаңырағым,

Әлдилеп тұр әуелеп Әнұраным.

Босағада талай бір боздап қалған.

 Төрге шықты Елтаңбам, Әнұраным.

Жандос
Жүректе намыс оты лапылдаған,
Күш-жігері жастардың сарқылмаған.
Отан үшін олар шығып алаңға
Қарсы ағып өзендей тасқындаған.

Болмасам да сол кезде мен сеземін
Жүректе намыс оты сөнбегенін,
Ызғарына аяздың төзгендерін,
Бұл күннің оңайлықпен келмегенін.

**Қорытынды:**

Бір ата, бір ананың түлегіміз,

Бір болсын қайда жүрсек тілегіміз.

«Бірлік барда, тірлік бар » деген баба,

Бірлік деп бірге соқсын жүрегіміз!- дей отырып, «Қазақстаным» әнімен бүгінгі ашық тәрбие сағатымызды аяқтаймыз!

Жандос
Жүректе намыс оты лапылдаған,
Күш-жігері жастардың сарқылмаған.
Отан үшін олар шығып алаңға
Қарсы ағып өзендей тасқындаған.

Болмасам да сол кезде мен сеземін
Жүректе намыс оты сөнбегенін,
Ызғарына аяздың төзгендерін,
Бұл күннің оңайлықпен келмегенін.

Қадиша

Тәуелсіздік алған күн

Мақсаты :Қазақстанның тәуелсіздік алуы,бүгінгі еліміздің табыстары мен жетістіктерін дәріптеу.Оқушыларды туған елін ,жерін сүюге баулу,патриоттық сезімге тәрбиелеу.

Көрнекілігі:Тақырыбы жазылған банер-«Елімнің еркіндігі –тәуелсіздік»,еліміздің рәміздері,қанатты сөздер. «Тұғырың тұлғалана берсін,туған ел !»Слайдтар көрсету.

Жүргізуші: «Елімнің еркіндігі-тәуелсіздік» атты сазды кешімізге қош келдіңіздер!

Әнұран: « Менің Қазақстаным» орындалады.

Жүргізуші:Егеменді еліміздің ең ұлық,ең қастерлі мерекесі-Тәуелсіздік күні- құтты болсын !Тәуелсіз еліміздің мәртебесі биіктей берсін !

Он алтыншы желтоқсан- Тәуелсіздік алған күн .Ерекше боп мәңгілік Ел жадында қалған күн

Жүргізуші:Тәуелсіздік.Тәуелсіз Қазақ Елі деген қасиетті ұғымдар ғасырлары бойы халқымыздың асқақ арманы болды.Енді біз тәуелсізбіз.

Маған жер жоқ,Отаннан ары қарай,

Ары қарай мекен жоқ жаныма жай.

Осы жерден шығады күнім менің,

Осы жерден атады таңым арай.

Ән-: Елім менің---------------------------------------------------

Жүргізуші:1986 жылғы желтоқсанның 17-18 жұлдызында бүкіл елді дүр сілкіндірген ғаламат оқиға болды.

ОҚУШЫ:Қазақстан Компартиясы Орталық Комитетінің бірінші хатшысы,көп жыл басты қызметтерде істеген,абыройлы-беделді Дінмұхамед Ахметұлы Қонаев жауапты міндетінен босатуды жоғарыдан өтініпті.

ОҚУШЫ:Республикада тұратын алты миллионнан астам қазақ халқының азаматтарынан лайықты ешкімді таппай ,сенімсіздік білдірілді.Біздің республикамыздың көшін бастайтын адам,өзге жақтан іздестірілді.

ОҚУШЫ:1986 жылғы 16 желтоқсанда Пленумда Д.А. Қонаевтың зейнеткерлікке шығуына байланысты,орнына шеттен әкелінгенГ.В.Колбин сайланды.Ешкімнің ой-пікірін ,талап-тілек ,лебізін тыңдамай-ақ,жоғарыдан шешіліп, «бірауыздан» қабылданды.Шұғыл өткен Пленум уақыты 18-ақ минут болды.

ОҚУШЫ:Орталық Комитет Пленумынын шешіміне қанағат тұтпаған адамдарды 16 желтоқсанның кешінде әбігер-ой мазалады.Ертеңгі оқиға белгілі болды.Студент жастар арасы тез қозғалды.Жатаханалардағы студент жастар толқып шықты.Сана мен жүрекке түскен от ұшқыны лаулап қоя берді.

ОҚУШЫ.:17 желтоқсан күні таңертең 300-дей адам жиналған алаңға кешке 20 мыңға толды.Олардың ойы Үкімет басшыларына халықтың праволары мен проблемалары туралы сөз жүргізу еді.Алайда,оларды бір қолында «шоқпары» ,бір қолында «қалқаны» бар,бес қаруы сақадай сай сарбаздар қарсы алды.Үйретілген иттер жіберілді.

ОҚУШЫ:Көтеріліске «қазақ ұлтшылдығының көрінісі» деген баға беріліп,желтоқсан қаһармандарын аңду,іздеу,қудалау,қуғын-сүргінге ұшыра-ды.8500-ге жуық адам ұсталып,жазаланды .Желтоқсан оқиғасына қатысқандар жазықсыз жазаланды. Қ.Рысқұлбеков, С.Мұхаметжанова,

Е.Сыпатаев,М.Әбдіқұлов,Л.Асанова сынды ержүрек қазақ жастары бар еді.

ӘН: ЖЕЛТОҚСАН ЖЕЛІ ----------------------------------------------------------------

ЖҮРГІЗУШІ: ҚАНАТЫ ҚЫРҚЫЛҒАН ҚАЙРАТ ( көрініс)

ХАТШЫ:Сот келе жатыр.

СОТ:Қазақ ССР Жоғарғы сотының қылмыстық істер жөніндегі сот коллегиясының 1987 жылғы 16 маусымда Қайрат Рысқұлбековті қылмысты деп үкім шығарамын.Қ.Рысқұлбековке қойылған айып : --- 1986 жылдың 18 –ші желтоқсанында 11 сағаттан бастап Бейбітшілік-Сәтбаев көшелерінің қиылысында бейбастық жасады.

-Савицкийді өлтірді.

-Ведельді ауыр жаралады.

-«Қазақстан» қонақ үйі алдында милиция қызметкері А.Алмабековке қол жұмсады.

АЙЫПТАУШЫ: Сотталушы Қайрат Рысқұлбеков тағылған айыптарды мойындайсыз ба ?

-ҚАЙРАТ:Маған тағылған кінәдан үзілді-кесілді бас тартамын.Жалған айыпты мойындамаймын.-ЖАЛА ! ЖАЛА! СОТ: 1987 жылдың 16 маусымы Қазақ ССР Жоғарғы соты - Қайрат Рысқұлбековке Қазақ ССР-і Қылмыстық істер кодексі- 173 бабының бірінші тармағы бойынша ату жазасы берілді.

Сотталушы : Қайрат Рысқұлбеков ақтық сөзіңіз.

Күнәдан таза басым бар,

Жиырма бірді жасы бар.

Қасқалдақтай қаным бар.

Бозторғайдай жаным бар.

Алам десең,алыңдар!

Қайрат деген атым бар.

Қазақ деген затым бар,

«Еркек тоқты –құрбандық»

Атам десең атыңдар !

ЖҮРГІЗУШІ:Қайрат түрмеде отырып «Түрме жыры», «Өкініш»,» Ақтық сөз», «Менің тағдырым»атты өлеңдерін жазды .Есіл ердің көзі тірісіндегі жазған өлеңдері адам жүрегін тебірентеді.(Қайраттың хаты оқылады)

ОҚУШЫ:Желтоқсан-заман толғағы байтақ даланың,

Шарпыған сәті үміт пен күдік қаланың.

Желтоқсан-Қайрат,Ләззат,Сабира

Құрбаны болған жаланың.

Ал қоғамның адамнан бар ма асылы,

Кеткен де жоқ құлақтан зар басылып.

Бұғаудағы боздақтары кете барды,

Бірі атылып,ал бірі дарға асылып.

ӘН: КӨК ТУДЫҢ ЖЕЛБІРЕГЕНІ ---------------------------------------------- ОҚУШЫ:Ғаламат ерліктен-ғажайып таң атты.Ол ерлік қыршындай жастарымыздың жалынды тәуекелі.Ол ерлік-солардың алаулы жігері мен жұлынған бодандық бұғауы.Сол ерлер-Қайрат,Ербол,Ләззат, және мыңдаған-мыңдаған бозбала,бойжеткендер !Олардың рухы әрқашан асқақ.Жадымыздан мәңгі өшпейді.Олардың ардақты есеімдері- Тәуелсіздіктің тапжылмас тұғыры.

ОҚУШЫ::Қазақ елі тәуелсіздігін алғаннан кейін Желтоқсан оқиғасының барлық шындығы ашылып,ол жөнінде жинақтар ,кітаптар жарық көріп,кинофильмдер түсірілді.Қайрат Рысқұлбековке туған жерінде ескерт- кіш орнатылып,1996 жылы –« Халық қаһарманы» атағы берілді.Тәуелсіздік үшін құрбан болған батыр ұланын мақтан тұтқан халқы , оның ерлігін мәңгілік қастерлеп өтуді парыз санап,мектептерге,көшелерге атын берді. ОҚУШЫ: Қазақ елім ! Туды жастық дәуірің,

Алғандайсың жұлдызыңның жарығын.

Тәуелсіздік құтты болсын,қымбаттым!

Туған күнің құтты болсын,алыбым!

ЖҮРГІЗУШІ:23 жыл ішінде тәуелсіз қазақ елін қалыптастырып,нарықтың қиын өткелдерінен аман өтіп келеміз.Қазақстанды ең мықты мемлекеттер қатарына жеткізген тұңғыш Президетіміз Нұрсұлтан Әбішұлы Назарбаевтай көреген саясаткердің ерен еңбегі.

ОҚУШЫ: Армандарды жақындатып тым алыс,

Біздің жаққа жеткен екен жылы ағыс.

Егемендік-ел бақыты ертеңі !

О,халайық ! Құтты болсын қуаныш !

ОҚУШЫ :Кең байтақ,көз жетпейтін жерім менің,

Таулы орман,жасыл жайлау,көлім менің.

Бүгінде бар әлемге даңқың жетті,

Тәуелсіз Қазақстан-елім менің.

ЖҮРГІЗУШІ: « Орнында бар оңалар» демекші ел орнында,жер орнында,жерге жетер байлық жоқ.Жер болса,ел болады.Ел болса,ер болады.Қазақстан ел болып,120-дан аса ұлт өкілдері түратын осынау мекенімізде егіні теңіздей толқыған,төрт түлігі өрбіген,өндірісі өркендеген мекенде өмір сүретін әрбір адам Отанын жанындай сүйіп,көк байрағын көкке көтеруді мақтан етеді.

ӘН- ЖАСА,ҚАЗАҚСТАН--------------------------------------------------------

ОҚУШЫ :Қасиетті Қазақстан-мекенім,

Ақиқаттың алтын бесігі екенсің.

Елім ,жерім,Отаным-бақ дәулетім,

Болашағым өнер-білім,өркенім.

ЖҮРГІЗУШІ:Тәуелсіздік-ел мұраты.Еліміз 23 жылда еліміз өсіп-өркендеп.ел танымастай жетістіктер мен табыстарға жетті.Бүкіл әлем Қазақстан елін мойындады.

-1991 жылы-Тәуелсіз Қазақстан елі тұңғыш рет Н.Ә.Назарбаевты Президент

етіп сайлады.

-1992 жылы-Қазақстан Республикасының Елтаңбасы,Әнұраны,Тулары туралы Заң қабылданды.

-1993 жылы-30 тамызда-Қазақстан Республикасының Конституциясы қабылданды.Төл теңгеміз тұңғыш рет айналымға түсті.

-1994 жылы-Ғарышта қазақтың екінші ғарышкері Талғат Мұсабаев көк туды желбіретті.

-1995 жылы- «Ұлы Абайдың» 150 жылдығы тойланды.

-1996 жылы-Алматыда «Тәуелсіздік монументі» орнатылды.

-1997 жылы-«Қазақстан-2030» стратегиясы қабылданды.

-1998 жылы-Ақмола атауы «Астана» болып өзгертілді.

-1999 жылы-«Қорқыт атаның» 1500 жылдығы тойланды

-2000 жылы-Мәдениетті қолдау жылы болды.

-2001 жылы-«Күлтегін»ескерткішін И.Тасмағанбетов Астанаға әкелді.

-2002 жылы-«Астана-Бәйтерек»монументі орнатылды.

-2003-2005 жылдар-Ауыл жылы болды.

-2006 жылы-Алматыда»Тәуелсіздік таңы» ескерткіші орнатылды.

-2007 жылы-Төл теңгеміз жаңа түрмен айналымға түсті.

-2008 жылыҚазақстанны бас ордасы-Астананың 10 жылдығы тойланды.

-2009 жылы-Астана қаласында «Қазақ елі»монументі бой көтерді.

-2011 жылы-Ақ Азиядада Қазақстан құрамасы-70 медаль-32алтын,21 күміс,17 қола медальдарды жеңіп алды.

-2013 жылы-Астанада дүниежүзілік«ЕХРО-2017»көрмесін өткізу жайлы шешім қабылданды.

-2014 жылы-Қазақстан Республикасының Президенті Н.Ә.Назарбаев«Нұрлы жол-болашаққа барар жол»атты Қазақстан халқына Жолдауын жолдады.

ЖҮРГІЗУШІ:Бүгінде желтоқсан оқиғасына -28 жыл толуда.Ел іргесі тыныш,халқымыз,бай-қуатты болсын!

Қазақпын,еңселі елмін егеменді,

Кеңейттім кең әлемге керегемді.

Мұхиттың ар жағында жатқан жұрттар,

Таныды тепе-тең деп тереземді.

Қазақпын,қойнауы –құт,жері-дархан,

Әнімді бес құрлықтың бәрін де айтам.

ӘН:--------------------------------------------------------------------------

Қайраттың бауыры Талғатқа жазған хаты.

*----------------------------------------------------------------------------------------------*

СӘЛЕМ БЕРДІК,БАУЫРЫМ ТАЛҒАТ !

Иә,денсаулық,көңіл-күйің жақсы ма ? Әскери өмір,қызмет қалай ?Не жаңалық бар ?

* Ата-мекен,ауыл жақтан хат-хабар алып тұрасың ба ?

-Өзіме тоқталсам,денсаулық сол қалпы.Көңіл күй көтеріңкі.